BTW บวกกว่า 5% หลังคว้างานเปิดหน้าเหมือง “โรงไฟฟ้าแม่เมาะ” รับทรัพย์ 243 ลบ.
BTW บวกกว่า 5% หลังคว้างานเปิดหน้าเหมือง "โรงไฟฟ้าแม่เมาะ" รับทรัพย์ 243 ลบ. ล่าสุด ณ เวลา 11.54 น. อยู่ที่ 1.85 บาท บวก 0.09 บาท หรือ 5.11% สูงสุดที่ 1.91 บาท ต่ำสุดที่ 1.81 บาท ด้วยมูลค่าซื้อขาย 0.94 ล้านบาท
9 พ.ย. 2561

ผู้สื่อข่าวรายงานว่า ราคาหุ้น บริษัท บีที เวลธ์ อินดัสตรีส์ จำกัด (มหาชน) หรือ BTW ล่าสุด ณ เวลา 11.54 น. อยู่ที่ 1.85 บาท บวก 0.09 บาท หรือ 5.11% สูงสุดที่ 1.91 บาท ต่ำสุดที่ 1.81 บาท ด้วยมูลค่าซื้อขาย 0.94 ล้านบาท

ทั้งนี้ ราคาหุ้น BTW ปรับตัวขึ้นสูงสุดในรอบ 1 ดือน นับตั้งแต่ราคาหุ้นอยู่ที่ระดับ 1.85 บาท เมื่อวันที่ 8 ต.ค.2561 หลังได้งานโครงการเปิดหน้าเหมืองโรงไฟฟ้าแม่เมาะ ระยะ 9 ของกฟผ. มูลค่า 243 ล้านบาท
โดยบริษัท เบสท์เทค แอนด์ เอ็นจิเนียริ่ง จำกัด ซึ่งเป็นบริษัทแกนของกลุ่มบริษัท ได้รับงานโครงการเปิดหน้าเหมืองโรงไฟฟ้าแม่เมาะ ระยะ 9 ของการไฟฟ้าฝ่ายผลิตแห่งประเทศไทย (กฟผ.) มูลค่าโครงการ 243 ล้านบาท มีระยะเวลาดำเนินโครงการไตรมาส 4/61 ถึงไตรมาส 2/63 โดยลักษณะงานเป็นการผลิตและติดตั้งเครื่องมือเครื่องจักรต่าง ๆ ได้แก่ เครื่องขุดดิน (Bucket Wheel Excavators), เครื่องลำเลียงดิน (Belt Wagons), รถบรรทุก (Hopper Cars) และเครื่องโปรยดิน (Spreaders and Tripper Cars)